b"\n_START_ARTICLE_\nAlfons Almasqu\xc3\xa9 i Dom\xc3\xa8nech\n_START_SECTION_\nTraject\xc3\xb2ria\n_START_PARAGRAPH_\nAlmasqu\xc3\xa9 havia estudiat a Su\xc3\xafssa, on s\xe2\x80\x99enrolaria al club \xc3\x88tica, de la ciutat de Zuric. Va jugar al FC Barcelona entre 1901 i 1904, anys en els quals guany\xc3\xa0 la Copa Macaya i la Copa Barcelona. Posteriorment jug\xc3\xa0 al FC Catal\xc3\xa0 i, novament, de forma puntual, al Barcelona. Tamb\xc3\xa9 disput\xc3\xa0 un encontre amb la selecci\xc3\xb3 catalana._NEWLINE_Almasqu\xc3\xa9 continu\xc3\xa0 lligat al m\xc3\xb3n de l'esport, des del periodisme, essent un dels fundadors i redactor del Mundo Deportivo. Va col\xc2\xb7laborar amb aquest diari de manera intermitent fins al 1936, i posteriorment encara public\xc3\xa0 els seus darrers articles amb motiu del Mundial del Brasil 1950. Tamb\xc3\xa9 fou vicepresident de la Federaci\xc3\xb3 Catalana de Futbol i president del Club Espa\xc3\xb1ol de Jujutsu, club que acabaria donant lloc a la refundaci\xc3\xb3 del RCD Espanyol._NEWLINE_Fou germ\xc3\xa0 del tamb\xc3\xa9 futbolista Albert Almasqu\xc3\xa9 i Dom\xc3\xa8nech."